दिल्ली इंटरनेशनल स्कूल में स्टूडेंट्स का जन्मदिन मनाया
होशियारपुर | दिल्लीइंटरनेशनल स्कूल होशियारपुर में केजी विभाग के नन्हें-मुन्हे नर्सरी मॉंट-1 के छात्रों का जन्मदिन स्कूल के डायरेक्टर अनुज तोला और प्रिंसिपल जी. मारिया जॉन की उपस्थिति में मनाया गया। इस अवसर पर उन सब बच्चों के माता-पिता को निमंत्रित किया गया, जिनका जन्मदिन फरवरी महीने में हुआ था। प्रिंसिपल जी. मारिया जॉन ने अभिभावकों का स्कूल में स्वागत किया और जन्मदिवस मना रहे बच्चों के माता-पिता को बधाई दी। इस अवसर पर स्कूल के केजी विंग के बच्चों ने बर्थ-डे गीत गाया और डांस किया। इस रंगारंग कार्यक्रम के बाद सबकी मौजूदगी में बच्चों ने केक काटा और उन्हें जन्मदिन की बधाई देकर उपहार भेंट किए गए। स्कूल कोऑर्डिनेटर लिंसी जॉन ने बताया कि विद्यार्थियों को स्कूल में अपना जन्मदिन मनाने का अवसर मिलता रहेगा।
hin_Deva hin_Deva